Raiens Babels

**Raiens Guno Bābels** (; dzimis  Amsterdamā, Nīderlandē) ir nīderlandiešu bijušais futbolists, uzbrucējs.

## Klubu karjera
### "Ajax"
2004. gada janvārī Bābels parakstīja savu pirmo profesionāļa līgumu ar klubu, kurā pavadīja jauniešu sezonas - Amsterdamas "Ajax". , tikai pusotru mēnesi pēc savas 17. dzimšanas dienas, viņš debitēja pirmajā komandā, uzvarā pār "ADO Den Haag" ar 4:0. Tajā sezonā "Ajax" uzvarēja Nīderlandes čempionātā, taču Bābels vairs uz laukuma neizgāja. Deviņus mēnešus vēlāk,  uzbrucējs guva savus pirmos vārtus kluba sastāvā, palīdzot komandai uzveikt "De Graafschap" ar 5:0.

2005. gada jūlijā Bābels parakstīja jaunu līgumu ar "Ajax". Sezonu viņš iesāka ar gūtiem vārtiem Nīderlandes superkausa finālā pret "PSV Eindhoven", ko amsterdamieši uzvarēja ar 2:1. Bābels guva vārtus arī abās trešās kvalifikācijas kārtas UEFA Čempionu līgas spēlēs pret "Brondby". 2005./2006. gada sezona futbolistam izvērtās neveiksmīga - vietējā čempionātā gūti tikai divi vārti, taču tas neliedza spēlēt Nīderlandes izlasē, kurā novembra beigās guva savus otros vārtus.

2006./2007. gada sezona viņam iesākās ar vēl vienu uzvaru Nīderlandes superkausā. Janvārī, kad tika atvērts transfēru logs, baumoja par viņa pāreju uz Londonas "Arsenal" un Ņūkāslas "United", taču darījums nenotika.  Bābels piekrita pagarināt līgumu ar "Ajax". Maijā viņš ieguva arī Nīderlandes kausa čempiona titulu.

### "Liverpool"
 mediji ziņoja, ka "Liverpool" piedāvā Amsterdamas klubam 14 miljonus sterliņu mārciņu par Bābelu. Divas dienas vēlāk izplatījās runas, ka komandas vienojušās par aptuveni 11,5 miljoniem, bet 13. jūlijā "Liverpool" paziņoja, ka ir parakstījuši ar futbolistu piecu gadu līgumu. Plašākai publikai viņš tika iepazīstināts kopā ar Josi Benajunu.

Debiju vienībā Bābels piedzīvoja 17. jūlijā pārbaudes mačā pret Brēmenes "Werder". Premjerlīgā viņš debitēja 2007./2008. gada sezonas spēlē pret "Aston Villa". 1. septembrī viņš guva pirmos vārtus kluba sastāvā mačā ar "Derby Country".

 prese ziņoja, ka "Liverpool" atraidījuši 8 miljonu sterliņu mārciņu piedāvājumu no Birmingemas "City".

## Karjera izlasē
Bābels piedalījās 2005. gada U-20 vecuma grupas Pasaules kausa izcīņā. Tur viņš guva divus vārtus četrās spēlēs, kas palīdzēja Nīderlandes izlasei aizkļūt līdz ceturtdaļfinālam, kur viņus tikai pēcspēles 11 metru sitienu sērijā uzveica Nigērija ar 10:9.

Tajā pašā sezonā viņš debitēja nacionālajā izlasē,  izejot laukumā pret Rumāniju. Uz laukuma viņš izgāja otrā puslaika vidū, nomainot Arjenu Robenu, un guva mača otros vārtus. Pateicoties tam, Bābels kļuva par jaunāko futbolistu Nīderlandes izlasē, kurš guvis vārtus, 68 gadu laikā.

Bābels tika iekļauts izlases sastāvā 2006. gada Pasaules kausa izcīņas finālturnīram, taču savainojuma dēļ piedalījās tikai vienā spēlē. Tāpat viņš piedalījās 2008. gada Olimpiskajās spēlēs un ir iekļauts valstsvienībā 2010. gada Pasaules kausa izcīņai.

## Karjeras statistika

## Sasniegumi
**Ajax**

* Eredivisie: 2003–04, 2012–13
* KNVB beker: 2005–06, 2006–07
* Johan Cruijff Schaal: 2005, 2006

**Al Ain**

* AAE Superlīga: 2015

**Beşiktaş**

* Turcijas Superlīga: 2016–17

**Galatasaray**

* Turcijas Superkauss: 2019

## Atsauces

## Ārējās saites